มีวันดีๆ กับเพื่อนๆ มีวันดีๆ กับคนบางคน มีวันดีๆ ด้วยตัวเอง
วิธีการนี้เยี่ยมและยังไม่เสียเงินสำหรับการจะมีวันดีๆ คือการมุ่งหน้าไปที่ชายหาดกับเพื่อน แล้วยิ่งถ้าอากาศอุ่นนะ มันจะวิเศษไปเลยสำหรับการไปว่ายน้ำ เล่นวอลเลย์บอล เล่นกระดานโต้คลื่น รวมถึงอย่างอื่นเลยล่ะหรือถ้าอากาศไม่ดีนักก็ยังสร้างปราสาททราย กระโดดข้ามก้อนหิน และปีนเขาในที่ใกล้ๆ ถ้าอยู่ไกลจากทะเลก็ทำที่อื่นก็ได้ เช่น ไปว่ายน้ำที่สระว่ายน้ำสาธารณะ โรงยิมหรือมหาวิทยาลัยส่วนใหญ่ รวมทั้งเล่นวอลเล่ย์บอลที่ไหนก็ได้ที่จะตั้งเน็ตได้ คิดมาเลย สิ่งเดียวที่ต้องมีกับเพื่อนคือลูกบอลนี่แหละ หยิบลูกฟุตบอล บาสเกตบอล วอลเลย์บอลหรืออุปกรณ์กีฬาอื่นๆ ขึ้นมา แล้วมุ่งหน้าไปที่สวนสาธารณะใกล้ๆ เล่นอย่างไม่เป็นทางการ จะให้ยากหรือไม่มีกฎแค่ไหนก็ได้ ขึ้นอยู่กับคุณและเพื่อนร่วมทีมเลย  บางครั้งเกมที่เล่นอย่างไม่เป็นทางการ อาจจะต้องใช้อุปกรณ์ทำเอง เช่น ถ้าเล่นฟุตบอล อาจจะเอาผ้าขี้ริ้วเก่าๆ หรือเสื้อยืดวางบนพื้นเพื่อกำหนดเขตประตูไว้ . พวกเพลงที่ชอบหรือละครที่แสดงบนเวทีเพื่อค่ำคืนที่แสนสนุก ชวนเพื่อนมาดูใกล้ๆ บ้านดูสิ บางครั้งอาจจะต้องลงขันถ้าจำเป็น แล้วคุณจะสนุกไปกับการแสดง เป็นประสบการณ์และยังช่วยสนับสนุนงานศิลปะไปพร้อมๆกัน  คอนเสิร์ตใหญ่ๆ อาจจะแพงซักหน่อย ถ้าไม่มีเงินมากก็ดูแบบถูกๆ หรือแบบไม่เสียเงินใกล้บ้านก็ได้ โรงเรียนสอนศิลปะ โรงภาพยนตร์ และผับหลายๆ ที่มักมีดนตรีหรือหนังให้ดูสดๆ ถึงจะไม่ได้ทำบ่อยๆ แต่มันจะทำให้ประหยัดเงินไปเยอะเลยล่ะและอาจทำให้เจอวงพื้นเมืองที่ชอบก็ได้นะ เข้าค่ายกับเพื่อนก็เป็นอีกหนึ่งวิธีที่จะออกไปสนุกข้างนอกกันสักวันสองวัน การวางแผน เก็บของ และเดินทางไปตั้งแคมป์เป็นส่วนที่สนุกที่สุดในขั้นตอนทั้งหมดเลยนะ แล้วยังได้ก่อกองไฟ กินสมอร์ (s’more - ขนมหวานที่มีส่วนประกอบของมาร์ชเมลโล่ก้อนใหญ่เนื้อนุ่ม และช็อกโกแลตที่กำลังละลาย ซึ่งถูกประกบอยู่ระหว่างไดเจสทีฟบิสกิตสองแผ่น) ปีนเขา คุยกันยันเช้าในเตนท์ และยังมีอีกหลายอย่างเลยที่จะทำให้มันสนุกสุดเหวี่ยง  การออกค่ายจะเป็นขั้นตอนที่ยากไหมก็ขึ้นอยู่กับที่อยู่ของคุณ ถ้าไม่รู้ว่าจะต้องใช้อะไรบ้างหรือวิธีที่จะทำกิจกรรมแบบนี้ ลองดูข้อมูลเพิ่มเติมที่  "camping" category of articles. จะสร้าง หรือทำงานบัดกรี (การเชื่อมโลหะเข้าด้วยกัน)  ระบายสีและทำงานแฮนด์เมดก็เป็นสิ่งที่สนุกที่สุดที่ทำได้ด้วยตัวเองเลยล่ะ แต่ได้ทำกับเพื่อนจะสนุกกว่านะ เช่น ถ้ามีโครงการปรับปรุงบ้านใหม่แล้วอยากทำให้เสร็จไวๆ หรือทำอะไรก็ได้เพื่อความสนุก นี่ก็เป็นตัวอย่างเล็กๆ น้อยๆ ที่เข้าท่า :   ทำห้องปาร์ตี้ ทำบ้านต้นไม้หรือป้อมปราการ เย็บเสื้อผ้าหรือเครื่องประดับน้อยๆ ทำสเก็ตบอร์ด (ร้านส่วนใหญ่จะขายล้อ แกนที่เชื่อมระหว่างตัวกระดานกับล้อ และอื่นๆ) ทำวิวสวยๆ ให้สวน อย่างการตัดเล็มพุ่มหรือปลูกหญ้า แต่งเสียงรถ ทำเมนู 5 ดาวหลายๆ อย่าง บางครั้งวันที่ดีที่สุดคือวันที่ไม่ต้องทำอะไรเลย แค่นั่งแช่อยู่บนโซฟานั่นซักหลายๆ ชั่วโมงจนเล่นวิดีโอเกมและเม้าท์กับเพื่อนๆ เท่าที่ต้องการเลย ทุกคนทำได้ง่ายๆ และพอใจกับการไม่ต้องทำอะไร  ทำได้ง่ายก็จริงแต่ไม่ต้องใช้วิธีนี้มากก็ได้เพราะโลกนี้ยังมีอะไรที่น่าตื่นเต้น น่าสนใจให้ทำอีกเยอะ ถ้ามัวแต่นั่งอยู่บนโซฟาก็จะไม่ได้ลองทำอะไรเลยสิ งั้นพักแปปนึงก็พอเนอะ ทำวันไหนก็ได้ ยิ่งถ้าคืนนั้นเป็นคืนในหน้าหนาวด้วยแล้วล่ะก็เยี่ยมไปเลย เลือกหนังกับเพื่อนแล้วนัดกันมาตอนเย็น อย่าลืมทำป็อปคอร์นและของกินอื่นๆ มาแบ่งกันกินล่ะ แล้วถ้าทำตามที่เราบอกไปข้างบนแล้ว ลองเอาอาหารหรือขนมที่ทำไว้ก่อนหน้ามาให้เพื่อนกินด้วยสิ ถามเพื่อนที่จะมาว่าชอบเรื่องไหนจะได้เอามาเป็นตัวเลือกสำหรับคืนนั้น หรือถ้าไปบ้านเพื่อนกันกับเพื่อนอีกคน ก็เลือกหนังที่คนส่วนใหญ่ในกลุ่มชอบละกัน อะไรที่ดีกว่าการไปเที่ยวกับเพื่อน 3 คนหรอ ก็มีเพื่อน 4 คนน่ะสิ อย่ากลัวการที่จะคุยกับคนอื่นที่ไม่ใช่เพื่อนของคุณ เพราะมันมีโอกาสแค่ 10% เองนะที่จะได้มาเจอแล้วพอใจกัน การทำกิจกรรมจะเพิ่มโอกาสให้ได้พบปะผู้คนใหม่ๆ และน่าสนใจเหล่านั้น เพราะฉะนั้นต้องเปิดใจให้กว้างไว้และไม่ต้องลังเลที่จะแนะนำตัวเองและเพื่อนกับใครซักคน เช่น ถ้าไปฟังการแสดงดนตรีสดที่ผับแถวๆ บ้าน  แล้วศิลปินกำลังปรับเครื่องดนตรีอยู่ก็เป็นโอกาสที่ดีที่จะเจอกับคนที่ไม่รู้จักที่ชอบดนตรีแบบเดียวกับคุณ ถ้าจะใช้ชีวิตในวันอันสมบูรณ์แบบไปกับคนรักแล้วล่ะก็  ใส่น้ำหอม โคโลญจ์หรือครีมหลังโกนหนวดซะหน่อยสิ โดยเฉพาะถ้าปกติไม่ได้ใช้ การพรมน้ำหอมน้อยๆ บวกกับกลิ่นอันหอมหวนนั้นจะต้องทำให้แฟนคุณชอบมากได้แน่ๆ งั้นก็อย่าลืมฉีดล่ะ เพราะจากงานวิจัยพบว่ามันเป็นตัวสำคัญของการดึงดูดทางเพศเลยนะ  ฉีดน้ำหอมนิดๆ บนข้อมือและป้ายที่หลังหูรวมถึงตรงที่มีเส้นเลือดอยู่เยอะ อย่างใต้เข่าและศอก ไม่ต้องเยอะมาก ลองคิดว่าเราเป็นคนฉีดน้ำหอมนะ ไม่ใช่ให้น้ำหอมมาฉีดเรา จำไว้ว่าโรลออนโดยเฉพาะที่เป็นของผู้ชายมักจะมีกลิ่นน้ำหอมที่รุนแรงอยู่แล้ว เพราะฉะนั้นอย่าฉีดมันบนข้อมืออีกล่ะ ฉีดมากไปกลิ่นมันจะตีกัน อะไรที่มากเกินไปก็ไม่ดีหรอก ลองไปเที่ยวที่ร้านกาแฟหรือร้านไอศกรีมใกล้บ้านเพิ่มความหวานกันดูสิ ไม่จำเป็นต้องกินข้าวไปก่อนก็ได้ จากคำของแอลลี่ เครกในหนังเรื่อง Remember Me ที่ว่า“ฉันไม่แคร์หรอก ถ้าต้องตายตอนที่กำลังกินของโปรด” การยอมทำตามใจตัวเองไม่ใช่แค่จะได้ทำอะไรสนุกๆ ร่วมกันนะแต่ยังทำให้มันดูเป็นโอกาสพิเศษอีกด้วย เหมาะสุดๆ ไปเลย แล้วมาทำให้วันนี้เป็นวันแห่งของหวานสำหรับคุณและคนรักกันเถอะ ใช้วันแห่งความอิสระนี้ไปกับที่ๆ ยังไม่เคยไปมาก่อนมันเยี่ยมไปเลยนะ อาจจะเป็นสถานที่ธรรมดาๆ อย่างรถไฟในสวนสาธารณะใกล้บ้านหรือที่ไหนซักแห่งที่กว้างๆ ที่จริงแล้วทั้ง 2 ที่ มันก็เป็นโอกาสที่ดีของการผจญภัยเลยล่ะ เสียงของนก แสงที่ลอดมาจากต้นไม้ กลิ่นอันสดชื่นของธรรมชาติจะช่วยปรับอารมณ์ของคุณให้ดีขึ้นและทำให้ได้พัก มีบทสนทนาที่จริงใจ รวมทั้งยังได้รับการพิสูจน์มาแล้วว่าการเดินจะช่วยกระตุ้นการออกกำลังกายและช่วยทำให้เกิดอารมณ์ดีๆ ที่คนทั้งคู่จะร่วมแบ่งปันกัน ถ้าอยู่ในเมืองที่ไม่มีที่กว้างๆ อยู่ใกล้เลยก็ยังทำได้ แค่เดินไปบ้านเพื่อนบ้านรอบๆ ทักทายพวกเขาด้วยรอยยิ้มหรือทำอะไรก็ได้ แล้วแต่เลย ไปที่สวนผลไม้(หรือแค่ลานกว้างๆ ก็ได้) แล้วเก็บผลไม้มันดีและถูกกว่า สดกว่า แถมยังสนุกกว่าการซื้อเบอร์รี่พวกนั้นจากร้านค้าซะอีก (แม้ว่าที่จริงแล้วอาจจะเข้าซื้ออย่างอื่นก็ตาม) ที่สำคัญคือ มันเป็นกิจกรรมที่ยอดเยี่ยมสำหรับคู่รักเลย เช่น การแข่งกันเก็บผลไม้ให้ได้มากสุดหรือเอามันไปทำพายกินกัน  ขึ้นอยู่กับที่ๆ คุณอยู่และเป็นช่วงไหนของปีด้วย ผลไม้มันมีหลายหน้า ลองถามคนที่รู้ดูสิจะได้รู้ว่ามันสุกไหม อย่างแอปเปิ้ลน่ะซื้อได้จากร้านค้าได้ทั้งปีเลย แต่มันจะสุกจริงๆ ในฤดูใบไม้ร่วง  คำเตือน : พืชบางชนิดในที่รกร้างอาจจะมีพิษ ดังนั้นถ้ายังไม่แน่ใจจริงๆ ก็อย่ากิน เช่น เบอร์รี่ต่างๆ ที่มีผลเล็ก สีดำและมันเงา อาจจะดูน่ากินก็จริงแต่มีพิษถึงตายได้เลย ถ้ายังไม่เคยทำก็ลองค้นหามุมมองความเป็นศิลปินในตัวคุณกับแฟนดูสิ วาดภาพ ระบายสี แต่งเพลงหรือแม้กระทั่งทำหนังสั้นของตัวเอง อาจจะเป็นวิธีฆ่าเวลายามบ่ายที่ดีเลย รวมทั้งอาจทำให้ค้นพบตัวตนของแฟนที่เผยออกมาตอนที่ทำงานศิลปะก็ได้ ไม่แน่แฟนสาวของคุณอาจจะมีตาเหยี่ยวพอๆ กับสแตนเล่ย์ คูบริกเลยก็ได้นะ หรือหากทำแล้วออกมาไม่สวย ก็จะเป็นงานที่มานั่งพูดถึงแล้วย้อนไปหัวเราะกันทีหลังได้ งั้นมาปล่อยจินตนาการให้โลดแล่นกันเถอะ ถ้ายังไม่เคยไปสปากับแฟนก็ลองทำมันในวันนี้ดูสิ ยิ่งถ้าเครียดๆ มาด้วยล่ะก็ การได้นวดผ่อนคลายหรือเข้าซาวน่าซักหน่อยจะทำให้รู้สึกสดชื่นและกระปรี้กระเปร่าอย่างเต็มที่เลยล่ะ แม้แต่ผู้ชายทั้งแท่งก็ยังมาสปาได้ อย่ากลัวไปเลย  ไม่จำเป็นต้องนัดสปาที่แพงที่สุดก็ได้ ถ้ามีเงินน้อยลองทำสปาที่บ้านดูสิ แช่น้ำอุ่นๆ กัน 2 คนและอาบน้ำด้วยสบู่ที่ดีที่สุด แล้วเพิ่มความชุ่มชื้นให้ตัวด้วยโลชั่นทาตัวดีๆ จากนั้นจุดเทียนซัก 2 - 3 เล่มเพื่อความโรแมนติกสิ การต่อรองราคาในร้านเสื้อผ้าธรรมดาๆ กับแฟนจะเป็นอะไรที่น่าสนุกสุดๆ และแน่นอนว่าจะไม่เจอแต่สิ่งที่ดีไปตลอดหรอก (บางครั้งอาจจะมีที่น่ากลัวบ้าง) แต่ถ้าบังเอิญอาจจะเจอร้านดีๆ บางร้าน ล่าสมบัติ ฟังดูสนุกใช่ไหมล่ะ ไม่มีทางรู้หรอกว่าไซส์คุณมีชุดไหนบ้าง ออกไปตามหามันเถอะ ข้อดีของการซื้อเสื้อผ้าข้างทางมีเยอะเลยล่ะ อย่างการไม่ต้องกลัวว่าจะซื้อซ้ำกับเพื่อน เพราะมันจะมีตัวเดียวในเมืองเลย การซื้อแบบนี้มันสนุกกว่าการซื้อตามห้างและซื้อเสื้อผ้าใหม่ๆ แพงๆ เสียอีก ถ้ามีเวลาลองหาที่ที่จะมองพระอาทิตย์ตกดินในตอนเย็นแบบชัดๆ กับแฟนดูสิ บางครั้งการนั่งเงียบๆ ในอ้อมแขนของใครซักคน แล้วดูพระอาทิตย์ตกดินไปพร้อมๆ กัน นี่จะเป็นการหลีกหนีจากกิจกรรมที่ยุ่งและเร่งรีบมาตลอดทั้งวัน ถ้ามันยากที่จะสงบแล้วล่ะก็ ทำให้มันเงียบเท่าที่ทำได้ละกัน  สามารถหาเวลาที่พระอาทิตย์จะตกอย่างแม่นยำได้จากเครื่องมือค้นข้อมูลธรรมดาๆ ในอินเตอร์เน็ต ใส่สถานที่และวันที่อยากรู้ลงไปได้เลย จบวันด้วยการออกไปข้างนอกและเต้นด้วยกันบนเวทีเต้นรำ จะเต้นแบบไหนก็แล้วแต่เลย เต้นลีลาศหรือแนวร็อคก็ได้ถ้าชอบ มันจะง่ายขึ้นถ้าเต้นไปพร้อมกับคนอื่นในผับหรือห้องเต้นรำ แต่ถ้าเจ๋งจริงจะเต้นในสวนสาธารณะ บนมุมถนนหรือลานหลังบ้านก็ได้ ถ้าอยากได้อารมณ์แบบโรแมนติกก็จุดเทียนในบ้านด้วยสิ  ไม่ต้องกังวลว่าจะดูเป็นยังไงตอนเต้นกับแฟน แค่หลับตารับรู้ถึงดนตรีแล้วก็ขยับ จำไว้ว่าทำเพื่อให้แฟนของเราสนใจ ไม่ใช่ทุกคนซะหน่อย ไม่ต้องอายที่จะเต้นเพราะห้องเต้นรำหลายที่จะมี “ค่ำคืนสำหรับมือใหม่” หรือห้องเรียนเต้นที่จะสอนตั้งแต่เริ่มต้นเลยหรือจะเรียนที่โรงยิมหรือมหาวิทยาลัยก็ได้ ลองหาข้อมูลจากเว็บไซต์ดูสิ เพราะวันดีๆ มันเริ่มตั้งแต่คืนก่อนนั้นแล้วและมันคงไม่สนุกหรอกถ้ารู้สึกง่วงหรือจำเป็นต้องงีบตอนกลางวัน ไม่งั้นจะพลาดโอกาสทำอะไรอีกมากมายเลยล่ะ ดังนั้นต้องนอนให้เต็มอิ่มตลอดคืนก่อนวันสำคัญ และแต่ละคนจะใช้เวลาต่างกัน  โดยผู้ใหญ่ส่วนมากจะต้องการนอนวันละ 7 ถึง 9 ชั่วโมง ที่จริงแล้วการนอนหลับแบบนี้ควรทำให้ได้ตลอด เพราะถ้านอนไม่พอจะเกิดปัญหาสุขภาพต่างๆ ตามมามากมาย รวมถึงโรคอ้วนและโรคหัวใจด้วย คนส่วนใหญ่จะลุกจากเตียงแล้ววิ่งเข้าห้องน้ำอาบน้ำไปทำงานเลย โดยที่ยังไม่รู้สึกตัวด้วยซ้ำว่าทำอะไรอยู่ งั้นวันนี้มาเริ่มทำอะไรช้าๆ ดู นั่นคือการยืดเส้นนี่แหละ มันช่วยเพิ่มการไหลเวียนของเลือดไปสู่กล้ามเนื้อและทำให้จิตใจสงบตั้งแต่เริ่มวันใหม่แถมยังรู้สึกดีด้วยนะ ดังนั้นอย่าข้ามขั้นตอนนี้ไปล่ะถ้าอยากเริ่มต้นตอนเช้าอย่างถูกต้อง  ยืดตั้งแต่บนเตียงก่อนจะลืมตาเลยก็ได้ โดยยกฝ่ามือขึ้นและยืดนิ้วทั้งหมดออกไป จับข้อมือ จากนั้นก็ยืดแขนต่อ ทำอีกข้าง แล้วก็ทำต่อที่นิ้วเท้า เท้า ข้อเท้า และขาทั้งสองข้าง ฟังเพลงไปด้วยจะดีมาก เปิดเพลงซิมโฟนีหรืออินไปกับเพลงของบ๊อบ มาร์เล่ย์ มันจะทำให้สามารถยืดได้ดีขึ้นและอารมณ์ดีตั้งแต่เริ่มต้นวัน ถ้าปกติเข้างาน 9 โมงเช้าเลิกตอน 5 โมงเย็น  กินข้าวเช้าแบบที่เป็นอะไรก็ได้ที่จะถือแล้ววิ่งไปที่ประตูได้แล้วล่ะก็ วันนี้ลองทำให้มันต่างไปดู มาเติมคุณค่าให้อาหารเช้ากัน ไม่มีอาหารเช้าที่เรียกว่าถูกหรือผิดหรอก แต่เป็นอะไรก็ได้ที่ชอบน่ะ และนี่เป็นอาหารที่คนส่วนใหญ่ชอบ :  ขนมปังโฮลวีตปิ้ง 2 แผ่นทาอะไรที่ชอบกับไข่ 2 ฟอง กล้วยหรือแอปเปิ้ล 1 ลูก และไส้กรอก เบคอนหรือแฮม อย่ากินมากเกินไปนัก ถึงแพนเค้กพวกนั้นจะน่าเย้ายวนใจแค่ไหนก็เถอะ เฟรนช์โทสต์ เบคอน และไข่เจียวที่เป็นอาหารเช้าหนักๆ ทำให้กินอาหารน้อยลงก็จริง แต่มันจะทำให้กลายเป็นคน “เสพติดอาหาร” ไปเลยล่ะ หากจะดื่มชาหรือกาแฟแก้วโปรด ให้ดื่มในปริมาณเล็กน้อยเพื่อให้พลังงานในการทำอย่างอื่นต่อได้ ก็เหมือนที่ดาราโรเบิร์ต เอฟ. ชิวพูดว่า “ภายนอกดูเป็นยังไง ภายในก็เป็นอย่างงั้น” เพราะฉะนั้นอย่าใส่เสื้อทีเชิ้ตสกปรกๆ และกางเกงขาก๊วยธรรมดาๆ เหมือนเพิ่งลุกจากเตียงมาเพราะมันจะทำให้รู้สึกสดชื่นและมีพลังได้ยาก แทนที่จะเป็นอย่างนั้น มาใส่ชุดสวยๆ ดูดีกว่าปกติสิ ถ้าจะไปเดตหรือเจอกับใครที่เราให้ความสำคัญ เงาสวยๆ หล่อๆ ในกระจกนี่แหละจะเป็นจุดเริ่มต้นของความคิดดีๆ ในวันดีๆ เชื่อไหมล่ะว่า เสื้อผ้าที่ใส่นี่แหละจะเป็นตัววัดการกระทำและความรู้สึกได้  จากงานวิจัยพบว่าการแต่งตัวดีจะช่วยเพิ่มความมั่นใจ ความดึงดูดใจต่อเพศตรงข้ามรวมไปถึงคุณภาพของงานเลยล่ะ แต่หากใส่เสื้อผ้ามอมแมมหรือไม่สะอาดก็จะเป็นสัญญาณของความผิดหวังได้ การออกกำลังกายเป็นสิ่งที่ยอดเยี่ยมสำหรับทุกๆ วันอยู่แล้ว เพราะมันไม่เพียงแต่จะทำให้สุขภาพดีในระยะยาวแล้วยังช่วยปรับอารมณ์ในช่วงสั้นๆ ให้ดีขึ้นด้วย จากงานวิจัยทางการแพทย์พบว่ามันช่วยกระตุ้นการปล่อยสารเคมีที่ชื่อว่า สารเอนโดฟินในร่างกายให้เกิดความสุขและรู้สึกดีจริง  และการออกกำลังกายถือว่าเป็นตัวเยียวยาความผิดหวังได้ดีเลยล่ะ  ถ้าเป็นไปได้ให้ออกกำลังกายข้างนอกบ้าน (เช่น ปั่นจักรยาน วิ่งเหยาะ วิดพื้นบนระเบียงหลังบ้าน เป็นต้น) เพราะบรรยากาศข้างนอกแม้จะในช่วงสั้นๆ ก็ตาม จะช่วยปรับอารมณ์และรู้สึกเคารพตนเองมากขึ้น ทุกคนมีสิ่งที่ทำเพื่อความสนุกและความชอบส่วนตัวทั้งนั้นแหละ เพราะงั้นในวันดีๆ นี้มาลองใช้เวลาอย่างน้อยชั่วโมงนึงทำสิ่งเหล่านั้นกันเถอะ แล้วจะรู้สึกพอใจกับความสำเร็จที่ไม่ได้มีมานานแล้วหลังจากต้องขลุกอยู่กับงานเป็นกองๆ พวกนั้น เช่น ถ้าฝึกทำขนมอยู่ ลองทำคุกกี้แสนอร่อยดูสิ จะได้ฝึกฝีมือในงานที่ชอบ ที่สำคัญได้กินอะไรอร่อยๆ และยังได้ลองปรับสูตรใหม่ตามแบบตัวเองด้วย อย่างการเติมส้มลงไปในแป้งโดช็อคโกแลตชิพ ทำให้กลายเป็นรสชาติที่ลงตัวอย่างไม่น่าเชื่อเลยล่ะ ถือเป็นของหายากในยุคของอีเมล โทรศัพท์รุ่นใหม่ และสังคมออนไลน์นี้เลย ดังนั้นการส่งและรับจดหมายน่ะเป็นอะไรที่น่าสนุกสุดๆ ไปเลย ใช้วันนี้แหละ เขียนหรือพิมพ์จดหมายถึงเพื่อนที่แสนดี คนในครอบครัวหรือคนสำคัญอื่นเถอะ ไม่จำเป็นต้องเขียนอะไรสำคัญๆ หรอก แค่เขียนความรู้สึกที่เพิ่งเกิดขึ้นก็พอ  ถ้าไม่รู้ว่าจะเริ่มต้นยังไง ก็ลองเขียนถึงเหตุการณ์ที่มีความสุขเพื่อแบ่งปันมันให้คนที่อ่านและจะทำให้ความคิดแล่นเลยล่ะ เช่น ถ้าไปตกปลาด้วยกันมา อาจจะเขียนประมาณว่า “ฉันชอบการไปตกปลาที่นั่นมาก อยากทำงานแล้วเก็บเงินไปเที่ยวแบบนั้นอีกจัง” รวมไปถึงอาจจะเพิ่มความสนิทสนมลงไปอย่าง “ตกปลาเดือนพฤษภานี่เยี่ยมไปเลยเนอะ แล้วที่แคลิฟอร์เนียเป็นไงบ้างล่ะ” จะวาดรูปหรือใส่ภาพเล็กๆ น้อยๆ รวมไปถึงของขวัญ หรือแม้แต่คำแสดงถึงความห่วงใยง่ายๆ ก็เพียงพอแล้ว ถึงมันจะฟังดูเงียบสงบก็ไม่ได้หมายความว่ามันจะไม่น่าตื่นเต้นหรือคุ้มค่านี่ ลองอ่านหนังสือซัก 1 ชั่วโมงตอนเข้านอนก่อนวันสำคัญดูสิ การอ่านน่ะเป็นสิ่งที่ยอดเยี่ยมตั้งแต่อายุ 9 ขวบไปจนอายุ 90 เลยล่ะ และเพื่อความสนุก ลองเอาหนังสืออ่านบนโซฟาหรือเตียงพร้อมกับผ้าห่ม และชาหรือโกโก้อุ่นซักแก้วสิ หรืออาจจะให้น้องหมาหรือแมวนั่งเงียบๆ เป็นเพื่อนด้วยก็ได้นะ แต่ถ้าไม่มีอะไรให้อ่านก็ไปห้องสมุดใกล้บ้านดูสิ มันออกจะแสนวิเศษแต่ไม่ค่อยมีใครใช้ซะงั้น ห้องสมุดขนาดพอเหมาะจะช่วยให้หาอะไรที่อยากอ่านได้ง่ายโดยไม่ต้องเสียเงินเยอะ และหลายที่มักจะมีเก้าอี้นุ่มๆ  และร้านกาแฟน่านั่งสุดๆ ไปเลย
ไปชายหาด. เล่นกีฬา. ไปดูโชว์! ไปออกค่าย. ทำงาน DIY ด้วยกัน. ปล่อยตัวตามสบาย. ดูหนังตอนกลางคืนด้วยกัน. เปิดรับเพื่อนใหม่. ฉีดน้ำหอมกลิ่นที่ชอบ. กินของหวานด้วยกัน. ออกไปผจญภัย. เด็ดผลไม้สดๆ . ร่วมมือกันทำงานศิลปะ. ปล่อยใจไปกับช่วงเวลาแห่งการทำสปา. ไปซื้อเสื้อผ้าแนววินเทจ. ดูพระอาทิตย์ตก. ออกไปเต้นรำ. นอนหลับให้พอ. เริ่มวันใหม่ด้วยการยืด. มีมื้อเช้าแสนอร่อย. ใส่เสื้อผ้าที่ใส่แล้วรู้สึกดี. ออกกำลังกายซักหน่อย. ปล่อยใจไปกับงานอดิเรก. เขียนจดหมาย. ขดตัวอ่านหนังสือ.
https://www.wikihow.com/Have-a-Lovely-Day https://www.wikihow.com/Have-a-Lovely-Day https://www.wikihow.com/Have-a-Lovely-Day
Having a Lovely Day with Your Friends Having a Lovely Day with Your S.O. Having a Lovely Day By Yourself